A4-0066/98

Europa-Parlamentets henstilling til Raadet om Vestsahara

Europa-Parlamentet,

* der henviser til forretningsordenens artikel 92,

* der henviser til EU-traktatens artikel J.7, stk. 2,

* der henviser til Parlamentets beslutninger af 16. marts 1995 om Vestsahara ((EFT C 89 af 10.04.1995, s. 159.)) og af 13. juli 1995 om dommen over 8 sahariske demonstranter i Marokko ((EFT C 249 af 25.09.1995, s. 159.)),

* der henviser til De Forenede Nationers Sikkerhedsraads resolutioner nr. 658 og nr. 691,

* der henviser til forslag til henstilling fra Udvalget om Udenrigs-, Sikkerheds- og Forsvarsanliggender (A4-0066/98),

A. der henviser til den fredsplan for Vestsahara, der er opstillet og vedtaget i De Forenede Nationers Sikkerhedsraads resolutioner nr. 658 og nr. 691 om oprettelse af FN's mission til gennemfoerelse af en folkeafstemning i Vestsahara (MINURSO), samt til Sikkerhedsraadets resolution nr. 1113, hvorved MINURSO's mandat forlaenges, og der udtrykkes tilfredshed med de aftaler, der er opnaaet mellem parterne i Houston,

B. der henviser til, at resultaterne af forhandlingerne mellem Marokko og Polisario-bevaegelsen foerte til et kompromis, der kan blive en enestaaende mulighed for vellykket gennemfoerelse af folkeafstemningen om selvbestemmelse i slutningen af indevaerende aar,

C. der henviser til aftalernes kompleksitet og den usikkerhed, der gaar forud for afholdelsen af folkeafstemningen,

D. der henviser til det saerlige historiske ansvar, som paahviler visse af EU's medlemsstater i dette omraade, og til den betydning, freden mellem Kongeriget Marokko og Polisario-bevaegelsen har for stabiliteten i Maghreb-landene,

E. der henviser til, at det er noedvendigt, at EU helhjertet stoetter genoptagelsen af fredsplanen og medvirker til, at processen forloeber som ventet og paa en fri og demokratisk maade,

F. der anser det for hensigtsmaessigt, at Raadet fastlaegger en faelles holdning, som bekraefter, at Europa er af den faste overbevisning, at der boer afholdes en folkeafstemning, og som fastlaegger en ramme for, at EU i saa vid udstraekning som muligt kan bidrage til at daekke fredsplanens behov for oekonomiske og menneskelige ressourcer,

G. der giver udtryk for sin vilje til til sin tid at sende en observatoerdelegation til at overvaage folkeafstemningen om Vestsaharas selvbestemmelse,

1. retter foelgende henstillinger til Raadet:

a) at det tager hensyn til Parlamentets oenske om, at Den Europaeiske Union fuldt ud stoetter den fulde gennemfoerelse af fredsplanen, de aftaler, der har sat den paa dagsordenen igen, og afholdelsen af den planlagte folkeafstemning, samt at forberedelsen af denne forloeber under forhold, der indebaerer lige muligheder for begge parter og sikkerhed for vaelgerne;

b) at det fastlaegger en faelles holdning med henblik paa at bekraefte EU's fulde stoette til fredsplanen og til alle de mellemliggende etaper (vaelgeridentifikation, indkvartering af tropper, udveksling af fanger, frigivelse af politiske fanger og forsvundne personer, repatriering af flygtninge, afholdelse af valgkampagne, osv.) samt sit aktive bidrag til afholdelse af en fri og gennemskuelig folkeafstemning om selvbestemmelse paa den fastsatte dato, og dermed er med til at sikre, at parterne forud for og under afstemningen overholder de indgaaede forpligtelser og efter afstemningen respekterer resultatet heraf, og endelig at det i alle situationer sikrer de individuelle rettigheder uafhaengigt af afstemningsresultatet;

c) at det under alle omstaendigheder tilbyder og fremmer den noedvendige humanitaere bistand til FN og saerorganisationerne (navnlig UNHCR) samt andre humanitaere organisationer, med henblik paa at bidrage til en vaerdig genetablering af saharanerne i det omstridte omraade, og at det generelt tilrettelaegger rammerne for EU's deltagelse i MINURSOs opgaver i form af bevillinger, observatoerer og om noedvendigt personel og materiel;

d) at det udarbejder et program for et fremtidigt samarbejde paa lang sigt, der tager sigte paa en integreret og baeredygtig udvikling i Vestsahara;

2. paalaegger sin formand at sende denne henstilling til Raadet, og til orientering til Kommissionen og medlemsstaternes regeringer.